Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9254. Il-EUR-Lex hu l-aċċess fuq l-internet għal-liġi Ewropea. ċerti pajjiżi fil-fażi tal-iżvilupp għandhom jingħataw aktar żmien biex jirriformaw ir-reġimi ta' taxxa preferenzjali dannużi li jkopru l-attivitajiet ta' manifattura u attivitajiet simili li mhumiex daqstant mobbli waqt li jitqies l-impatt ekonomiku ikbar ta' dawn ir-riformi fuq pajjiżi bħal dawn; il-ġurisdizzjonijiet li ħabbtu wiċċhom ma' kwistjonijiet istituzzjonali u kostituzzjonali ġenwini li ma ħallewhomx iwettqu l-impenji tagħhom fl-2018 għandhom ukoll jingħataw estensjoni raġonevoli tal-iskadenza biex ilestu r-riformi tagħhom dment li l-ġurisdizzjoni tipprovdi abbozz ta' leġislazzjoni adegwata; il-ġurisdizzjonijiet li taw prova ta' riskji ta' tilwim marbut mal-abolizzjoni ta' ċerti reġimi ta' taxxa preferenzjali dannużi għandhom jingħataw perijodu itwal għall-anterjorità; il-ġurisdizzjonijiet ikklassifikati bħala parzjalment konformi għall-iskambju ta' informazzjoni fuq talba u li qed jistennew eżami supplimentari mill-Forum Globali għandhom jingħataw estensjoni sakemm il-klassifikazzjoni riveduta tkun disponibbli; Is-Samoa Amerikana ma tapplika l-ebda skambju awtomatiku ta' informazzjoni finanzjarja, ma ffirmatx u ma rratifikatx, inkluż permezz tal-ġurisdizzjoni li huma dipendenti fuqha, il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, ma impenjatx ruħha li tapplika l-istandards minimi tal-BEPS u ma impenjatx ruħha li tindirizza dawn il-kwistjonijiet. Aruba għadha ma emendatx jew abolixxiet reġim preferenzjali ta' taxxa wieħed dannuż. Barbados issostitwixxa reġim preferenzjali ta' taxxa dannuż b'miżura bl-istess effett u ma impenjax ruħu li jemendaha jew jabolixxiha sa tmiem l-2019. Il-Belize għadu ma emendax jew abolixxa reġim preferenzjali ta' taxxa wieħed dannuż. L-impenn tal-Belize li jemenda jew jabolixxi r-reġim preferenzjali ta' taxxa dannuż li għadu kif ġie identifikat sa tmiem l-2019 ser jiġi ssorveljat. Il-Bermuda tiffaċilita strutturi u arranġamenti offshore li għandhom l-għan li jattiraw qligħ mingħajr sustanza ekonomika reali u għadha ma solvietx din il-kwistjoni. L-impenn tal-Bermuda li tindirizza t-tħassib marbut mas-sustanza ekonomika fil-qasam tal-fondi ta' investiment kollettivi sa tmiem l-2019 ser jiġi ssorveljat. Dominica ma tapplika ebda skambju awtomatiku ta' informazzjoni finanzjarja, ma ffirmatx u ma rratifikatx il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, u għadha ma solvietx dawn il-kwistjonijiet. Fiġi għadu ma emendax jew abolixxa r-reġimi ta' taxxa preferenzjali dannużi tiegħu. L-impenn ta' Fiġi li jikkonforma mal-kriterji 1.2, 1.3 u 3.1 sa tmiem l-2019 ser ikompli jiġi sorveljat. Guam ma japplika ebda skambju awtomatiku ta' informazzjoni finanzjarja, ma ffirmax u ma rratifikax, inkluż permezz tal-ġurisdizzjoni li hu dipendenti fuqha, il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, ma impenjax ruħu li japplika l-istandards minimi tal-BEPS u ma impenjax ruħu li jindirizza dawn il-kwistjonijiet. Il-Gżejjer Marshall jiffaċilitaw strutturi u arranġamenti offshore li għandhom l-għan li jattiraw qligħ mingħajr sustanza ekonomika reali u għadhom ma solvewx din il-kwistjoni. L-impenn tal-Gżejjer Marshall li jikkonformaw mal-kriterju 1.2 ser ikompli jiġi ssorveljat: qed jistenna rieżami supplimentari mill-Forum Globali. L-Oman ma japplika ebda skambju awtomatiku ta' informazzjoni finanzjarja, ma ffirmax u ma rratifikax il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, u għadu ma solviex dawn il-kwistjonijiet. Samoa għandha reġim preferenzjali ta' taxxa dannuż u ma impenjatx ruħha li tindirizza din il-kwistjoni. Barra minn hekk, Samoa impenjat ruħha li tikkonforma mal-kriterju 3.1 sa tmiem l-2018 iżda ma solvietx din il-kwistjoni. Trinidad u Tobago għandhom klassifikazzjoni ta' "Mhux Konformi" mill-Forum Globali dwar it-Trasparenza u l-Iskambju ta' Informazzjoni għal Skopijiet ta' Taxxa għall-Iskambju ta' Informazzjoni fuq Talba. L-impenn ta' Trinidad u Tobago li jikkonformaw mal-kriterji 1.1, 1.2, 1.3 u 2.1 sa tmiem l-2019 ser jiġi sorveljat. L-Emirati Għarab Magħquda jiffaċilitaw strutturi u arranġamenti offshore li għandhom l-għan li jattiraw qligħ mingħajr sustanza ekonomika reali u għadhom ma solvewx din il-kwistjoni. Il-Gżejjer Verġni tal-Istati Uniti ma japplikaw ebda skambju awtomatiku ta' informazzjoni finanzjarja, ma ffirmawx u ma rratifikawx, inkluż permezz tal-ġurisdizzjoni li huma dipendenti fuqha, il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, għandhom reġimi preferenzjali ta' taxxa dannużi, ma impenjawx ruħhom li japplikaw l-istandards minimi tal-BEPS u ma impenjawx ruħhom li jindirizzaw dawn il-kwistjonijiet. Vanuatu jiffaċilita strutturi u arranġamenti offshore li għandhom l-għan li jattiraw qligħ mingħajr sustanza ekonomika reali u għadu ma solviex din il-kwistjoni. Il-ġurisdizzjonijiet li ġejjin huma impenjati li jimplimentaw skambju awtomatiku ta' informazzjoni sa tmiem l-2019: Il-ġurisdizzjonijiet li ġejjin, li impenjaw ruħhom li jkollhom klassifikazzjoni suffiċjenti sa tmiem l-2018, qegħdin jistennew eżami supplimentari mill-Forum Globali: Il-ġurisdizzjonijiet li ġejjin huma impenjati li jsiru membri tal-Forum Globali u/jew ikollhom klassifikazzjoni suffiċjenti sa tmiem l-2019: Il-ġurisdizzjonijiet li ġejjin huma impenjati li jiffirmaw u jirratifikaw il-Konvenzjoni dwar l-Assistenza Amministrattiva Reċiproka jew li jkollhom fis-seħħ netwerk ta' ftehimiet li jkopru l-Istati Membri kollha tal-UE sa tmiem l-2019: Il-ġurisdizzjonijiet li ġejjin, li impenjaw ruħhom li jemendaw jew jabolixxu r-reġimi ta' taxxa dannużi tagħhom li jkopru attivitajiet ta' manifattura u attivitajiet simili li mhumiex wisq mobbli sa tmiem l-2018 u wrew progress tanġibbli biex jibdew dawn ir-riformi fl-2018, ingħataw sa tmiem l-2019 biex jadattaw il-leġislazzjoni tagħhom: Il-ġurisdizzjonijiet li ġejjin, li impenjaw ruħhom li jemendaw jew jabolixxu r-reġimi ta' taxxa dannużi tagħhom sa tmiem l-2018 iżda nżammu milli jagħmlu dan minħabba kwistjonijiet istituzzjonali jew kostituzzjonali ġenwini minkejja progress tanġibbli fl-2018, ingħataw sa tmiem l-2019 biex jadattaw il-leġislazzjoni tagħhom: Il-ġurisdizzjonijiet li ġejjin huma impenjati li jemendaw jew jabolixxu r-reġimi ta' taxxa dannużi identifikati sad-9 ta' Novembru 2019: Il-ġurisdizzjonijiet li ġejjin huma impenjati li jemendaw jew jabolixxu r-reġimi ta' taxxa dannużi sa tmiem l-2019: Il-ġurisdizzjonijiet li ġejjin huma impenjati li jemendaw jew jabolixxu r-reġimi ta' taxxa dannużi sa tmiem l-2020: Il-ġurisdizzjonijiet li ġejjin huma impenjati li jsiru membri tal-Qafas Inklużiv tal-BEPS jew jimplimentaw l-istandards minimi tal-OECD kontra l-BEPS sa tmiem l-2019: Il-ġurisdizzjonijiet li ġejjin huma impenjati li jsiru membri tal-Qafas Inklużiv tal-BEPS jew jimplimentaw l-istandards minimi tal-OECD kontra l-BEPS jekk u meta dan l-impenn ser isir rilevanti: Din il-lista l-ewwel ġiet imħejjija mill-Bords tal-Amministrazzjoni tal-EFSA fid-19 ta' Diċembru 2006, u minn dakinhar: ippubblikata fuq is-sit web tal-EFSA, fejn hi ppubblikata l-aħħar lista aġġornata ta' organizzazzjonijiet kompetenti; u disponibbli permezz tal-Għodda tat-Tfittxija tal-Artikolu 36 lill-organizzazzjonijiet, u li tipprovdi d-dettalji ta' kuntatt u l-oqsma speċifiċi ta' kompetenza tal-organizzazzjonijiet. Din l-informazzjoni rispettiva hi disponibbli fuq is-sit web tal-EFSA, fil-links li ġejjin: l-aħħar emenda ta' din il-lista ta' organizzazzjonijiet kompetenti mill-Bord tal-Amministrazzjoni tal-EFSA fl-[20/3/2019] – [https://www.efsa.europa.eu/en/events/event/mb190320]; il-lista aġġornata ta' organizzazzjonijiet kompetenti – http://www.efsa.europa.eu/sites/default/files/assets/art36listg.pdf; u Għodda tat-Tfittxija tal-Artikolu 36 – http://www.efsa.europa.eu/art36/search L-EFSA se żżomm din in-notifika aġġornata, speċifikament fir-rigward tal-links tas-sit web ipprovduti. Għal aktar informazzjoni jekk jogħġbok ikkuntattja lil Cooperation.Article36@efsa.europa.eu. Klassi 1.3. Ġobon Ġobon semi-iebes mill-pasta filata prodott minn ħalib mhux ipproċessat sħiħ tal-baqra b'aċidità tal-fermentazzjoni naturali, miġbur miż-żona tal-oriġini fi żmien 60 siegħa, li jista' jsirlu: għall-varjetà ħelwa u għall-varjetà pikkanti, fil-formati sa massimu ta' 6 kg – trattament termiku ta' pasturizzazzjoni massima; għall-varjetà pikkanti – trattament termiku ta' termizzazzjoni. Il-perjodu ta' maturazzjoni jista' jvarja kif ġej: sa 6 kg: maturazzjoni minima ta' 10 (għaxart) ijiem; aktar minn 6 kg: maturazzjoni minima ta' 30 (tletin) jum; aktar minn 15-il kg u għall-varjetà pikkanti biss: maturazzjoni minima ta' 90 (disgħin) jum; aktar minn 30 kg bil-marka P.V.S., għall-varjetà pikkanti: maturazzjoni ta' aktar minn tmien xhur. Il-ġobon jista' jkun iffumikat. Il-piż ivarja skont il-forma. Il-forom differenti jistgħu jkunu: bħal zalzett, bħal bettieħa, bħal kon, bħal lanġasa b'forma sferika fuq magħrufa bħala "fiaschetta"; il-wiċċ ta' barra jista' jkollu marki ħfief tal-ispag użat għall-appoġġ. Il-qoxra hija lixxa, irqiqa, ta' kulur isfar ċar, dehbi, u xi daqqiet isfar fil-kannella. Il-varjetà ħelwa, maħsuba biex tinqasam f'biċċiet, tista' tkun mingħajr qoxra. Il-pasta hija normalment kompatta u jista' jkollha xi toqob; il-ġobon ta' maturazzjoni qasira jista' jkollu xquq irqaq u karatteristiċi, u dawn ix-xquq huma akbar fil-ġobon ta' maturazzjoni twila; il-kulur normalment huwa isfar kulur it-tiben. It-togħma tal-ġobon b'maturazzjoni ta' mhux aktar minn tliet xhur hija delikata. Din it-togħma ssir aktar qawwija u pikkanti aktar ma jkun twil il-perjodu tal-maturazzjoni jew wara li jintużaw it-tames tal-mogħża jew tal-ħaruf, weħidhom jew flimkien. Il-kontenut massimu tal-ilma ma għandux ikun: aktar minn 46 % fil-varjetajiet ħelwin kollha u fil-varjetajiet pikkanti ta' mhux aktar minn 6 kg; aktar minn 43 % fil-varjetà pikkanti ta' aktar minn 6 kg. Il-kontenut ta' xaħam fil-materja niexfa ma jridx ikun inqas minn 44 % u lanqas aktar minn 54 %. Mill-inqas 50 % tal-alimentazzjoni bażi tal-baqar tal-ħalib, magħmula minn foraġġ (frisk jew imnixxef) u għalf ikkonċentrat jew le, għandu jiġi miż-żona tal-oriġini, u din l-alimentazzjoni tapplika għall-baqar li jreddgħu jew xotti, kif ukoll għall-baqar li jkollhom aktar minn seba' xhur. Mill-anqas 75 % tas-sustanza xotta tal-foraġġ tar-razzjoni ta' kuljum għandha tkun ġejja mill-ikel prodott fit-territorju tal-produzzjoni tal-ħalib. Il-foraġġ aċċettat huwa tat-tipi li ġejjin: foraġġ frisk minn bwar permanenti jew temporanji, għelejjel tal-foraġġ, ħuxlief li jinkiseb permezz tat-tnixxif tal-għelejjel tal-foraġġ fuq l-art agrikola, tiben miċ-ċereali, silaġġ, ħaxix maqtugħ jew ħuxlief insilat. L-għalf aċċettat huwa tat-tipi li ġejjin: ċereali u d-derivattivi tagħhom, pasta tal-qamħirrum, żerriegħa żejtnija u d-derivati tagħhom, tuberi u għeruq, foraġġ niexef, derivati mill-industrija taz-zokkor bħal pereżempju l-melassa u/jew id-derivati biss bħala aġġuvanti teknoloġiċi u sustanzi li jqawwu t-togħma sa limitu massimu ta' 2,5 % tas-sustanza niexfa tar-razzjon ta' kuljum. Għalf ieħor aċċettat ukoll: żerriegħa tal-legumi u tal-ħarrub niexfa u d-derivati tagħhom, xaħam, imlieħ minerali awtorizzati mir-regolamentazzjoni fis-seħħ u addittivi bħal vitamini, oligoelementi, aċidi amminiċi, aromatizzanti, antiossidanti, ilkoll awtorizzati mir-regolamentazzjoni fis-seħħ, bil-kundizzjoni li l-antiossidanti u l-aromatizzanti użati jkunu biss naturali jew identiċi għan-naturali. L-użu tal-ħmira mhux attivata huwa permess. Materja prima: ħalib, tames, melħ. L-istadji kollha tal-produzzjoni għandhom iseħħu fiż-żona ġeografika ddefinita. Il-ġobniet sħaħ kollha għandu jkollhom il-logo tad-Denominazzjoni ta' Oriġini Protetta "Provolone Valpadana", stampat fuq materjal xieraq li ma jinkisirx (metall, plastik). Il-marka għandha titqiegħed meta l-ġobniet jiddaħħlu fil-post tal-maturazzjoni. Għall-formati ta' daqs żgħir (massimu 6 kg), il-marka tista' titqiegħed meta l-ġobon jinħareġ mill-post tal-maturazzjoni, bil-kundizzjoni li jkunu identifikati b'mod ċar meta jiddaħħlu fil-post tal-maturazzjoni b'mezzi xierqa skont sistema stabbilita mill-azjenda. Qabel il-kummerċjalizzazzjoni f'ġobniet sħaħ, il-ġobon "Provolone Valpadana" jista' jiġi personalizzat permezz ta' strixxi tal-karti, tikketti, boroż jew materjali oħra ekwivalenti. Għal kull wieħed mill-modi ta' personalizzazzjoni, il-logo u d-Denominazzjoni ta' Oriġini Protetta "Provolona Valpadana", iridu jidhru b'mod espliċitu fuq mhux inqas minn parti waħda minn kull sitta tas-superfiċje koperta mill-marka kummerċjali, ħlief għall-formati ta' inqas minn 6 kg. Għat-tikketti magħmula permezz tat-timbri bil-linka, id-denominazzjoni "Provolone Valpadana" irid jintwera fil-limiti deskritti hawn fuq, iżda mingħajr l-obbligu li jidher il-logo tal-prodott. Wara t-tmien xahar ta' maturazzjoni, id-detenturi tal- "Provolone Valpadana" tal-varjetà pikkanti biss, jistgħu jitolbu li jiġi mmarkat bin-nar l-akronomu "P.V.S." li jfisser "Provolone Valpadana Stagionato" (Provolone Valpadana Mmaturat). Biex il-ġobon ikollu l-marka deskritta hawn fuq, id-detentur tal-ġobon irid jitlob b'mod espliċitu biex il-persunal speċjalizzat iwettaq kontroll tekniku mħallas mid-detentur. L-eżami tal-għażla jirrigwarda l-aspett estern tal-ġobna (ma tistax tkun maqsuma u l-ħoss mad-daqqa jrid ikun omoġenju), l-istruttura tal-pasta (xquq, mingħajr toqob u mhux elastika), il-kulur (abjad li jvarja lejn isfar tiben), it-togħma (pikkanti u mhux mielħa) u l-aroma (intensa meta abbinata mar-riħa). Il-logo, inkluż id-denominazzjoni, irid jiġi riprodott fuq l-imballaġġ maħsub għall-konsumatur finali f'dimensjonijiet proporzjonali għall-imballaġġ użat u b'daqs ta' 10 % tas-superfiċje disponibbli jew akbar. Id-denominazzjoni "Provolone Valpadana" trid tidher bl-istess karattri. Il-kliem "Denominazione di Origine Protetta" jista' jiġi sostitwit bis-simbolu tal-Komunità. Il-logo jista' jintuża wkoll f'verżjoni monokromatika. It-territorju kollu tal-provinċji ta' Cremona, Brescia, Verona, Vicenza, Rovigo, Padova, Piacenza, u l-muniċipalitajiet li jmissu magħhom tal-provinċji ta' Bergamo, Mantova, Lodi, u tal-provinċja awtonoma ta' Trento, li flimkien jiffurmaw żona ġeografika unika. Iż-żona ġeografika tal-produzzjoni tinkludi parti mill-Pjanura Padana u hija kkarraterizzata minn produzzjoni tajba ta' foraġġ, minn kwantità kbira ta' ħalib disponibbli, u minn kundizzjonijiet klimatiċi partikolarment ideali għall-alimentazzjoni u għat-trobbija tar-razez tal-bovini tal-ħalib. Huwa proprju minħabba dawn il-fatturi ambjentali li fiż-żona tal-produzzjoni nħolqu l-kundizzjonijiet ideali għall-produzzjoni tal-ġobon "Provolone Valpadana". Il-"Provolone Valpadana" huwa ġobon b'pasta filata, u dan it-tip ta' ġobon, minkejja li joriġina mit-territorji tan-Nofsinhar tal-Italja, irnexxielu jistabbilixxi ruħu fir-reġjuni tat-Tramuntana bis-saħħa tal-potenzjal tat-tradizzjoni tal-ġobon fil-Pjanura Padana, li qatt ma kienet nieqsa mill-għarfien espert u li kellha l-materja prima meħtieġa għall-produzzjoni tiegħu. L-użu tax-xorrox naturali, li ġej mir-residwu tax-xorrox tal-manifattura preċedenti; il-ħila tal-produtturi tal-ġobon tar-reġjun li jużaw diversi tipi ta' tames, tal-ħaruf, tal-mogħoż u tal-għoġġiela; u l-kapaċità manwali u l-kapaċità tal-produtturi biex iħaddmu u jagħġnu l-pasta, għandhom importanza partikolari fil-produzzjoni tal-"Provolone Valpadana". Il-"Provolone Valpadana" huwa magħruf għat-togħma delikata tiegħu meta jiġi mmaturat għal inqas minn tliet xhur, u għat-togħma qawwija u pikkanti meta l-perjodu ta' maturazzjoni jkun itwal u skont it-tip ta' tames użat. Il-"Provolone Valpadana" tista' ssibu f'forom diversi, bħal zalzett, bħal bettieħa, bħal kon, bħal lanġasa u f'daqsijiet differenti li jista' jkollhom piż ta' aktar minn 30 kilogramma. Il-pasta hija kompatta, iżda mhux xotta, b'differenza mill-ġobniet magħmula mill-pasta filata tan-Nofsinhar tal-Italja li, minħabba d-daqsijiet ridotti tagħhom, jimmaturaw u jsiru pikkanti biss meta jixxuttaw u jiġu ttrasformati f'ġobon tal-ħakk. Il-"Provolone Valpadana" ilu jiġi prodott fiż-żona ġeografika ddefinita sa mit-tieni parti tas-seklu dsatax, u għalkemm it-tip ta' ġobon magħmul minn pasta filata oriġina fin-Nofsinhar tal-Italja, fis-seklu għoxrin sar prodott tal-Italja tat-Tramuntana, kif jixhdu x-xogħlijiet ta' Besana (1916) u ta' Fascetti (1923). Il-produzzjoni tal-"Provolone Valpadana" nfirxet minħabba l-kapaċitajiet tekniċi tal-fermentazzjoni tal-produtturi Padani li żviluppaw maż-żmien minħabba l-karatteristiki taż-żona ġeografika, li huma partikolarment ideali għat-trobbija tal-baqar li jrendu kwantità kbira ta' ħalib għall-ipproċessar. Fost l-elementi li jikkaratterizzaw il-metodu tal-produzzjoni tal-"Provolone Valpadana" hemm l-użu tat-tames li jirriżulta mill-ħidma preċedenti bħala tames għall-ħidma suċċessiva. Fil-fatt, dan il-proċess huwa element ta' karatterizzazzjoni importanti, f'termini kemm tat-territorju kif ukoll tal-metodu ta' produzzjoni tal-"Provolone Valpadana", minħabba li rarament jintuża fil-produzzjoni tal-ġobon. L-irfinar tat-tekniki ta' produzzjoni affettwa ċerti karatteristiki kummerċjali, fosthom id-diversità tal-forom u d-daqsijiet tal-"Provolone Valpadana" mingħajr bidla fil-karatteristiki essenzjali tiegħu. Il-forom u d-daqsijiet differenti tal-"Provolone Valpadana" huma riżultat tal-kapaċità tal-produtturi fiż-żona ġeografika fit-tħaddim tal-pasta u l-ħila tagħhom li jagħmlu l-pasta flessibbli biżżejjed li tista' tinħadem f'diversi forom u daqsijiet saħansitra kbar ħafna. Dawn il-karatteristiċi kummerċjali jirriżultaw miż-żona ġeografika tal-produzzjoni għaliex huwa proprju f'din iż-żona li ġew żviluppati u salvagwardjati. Minbarra dan, l-eżistenza ta' żewġ varjetajiet differenti, ħelu u pikkanti, hija r-riżultat tal-kapaċità tal-produtturi li jużaw tipi ta' tames differenti. Anki b'metodu ta' pproċessar simili, din il-kapaċità tippermetti li l-"Provolone Valpadana" jkollu t-togħmiet delikati jew pikkanti tipiċi tiegħu. Il-ġobniet ta' daqs żgħir u ta' maturazzjoni qasira jkollhom togħma delikata, u l-ġobniet akbar u li jitħallew jimmaturaw għal perjodu itwal ikollhom togħma pikkanti b'pasta kompatta li qatt ma tkun xotta, sal-punt li trid titħakkek bħall-ġobniet aktar tipiċi tal-pasta filata tan-Nofsinhar tal-Italja. (It-tieni subparagrafu tal-Artikolu 6(1) tar-Regolament) It-test konsolidat tal-Ispeċifikazzjoni tal-Prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed imur direttament fil-paġna ewlenija tas-sit web tal-Ministeru Taljan tal-Politika Agrikola, l-Ikel u l-Forestrija (www.politicheagricole.it) u jikklikkja fuq "Qualità" [Kwalità] (fir-rokna tal-lemin ta' fuq tal-iskrin) u fuq "Disciplinari di Produzione all'esame dell'UE" [Speċifikazzjonijiet tal-Prodott imressqa għall-eżami tal-Unjoni Ewropea]. Klassi 1.6. Frott, ħaxix u ċereali, friski jew ipproċessati L-"Echalote d'Anjou" hija monokotiledon li tagħmel parti mill-familja Liliaceae, tal-ġeneru Allium, tal-ispeċi cepa u esklussivament tal-grupp aggregatum. Din hija shallot (basla li tikber f'għanqud) "tradizzjonali" (li tiżviluppa minn propagazzjoni veġetattiva) li tagħti fir-roża, tal-varjetà tawwalija tat-tip Jersey, li tinbiegħ friska. L-"Echalote d'Anjou" hija prodotta minn varjetajiet irreġistrati fuq il-lista tal-varjetajiet rikonoxxuti mill-grupp u miżmuma minnu stess. Ir-reġistrazzjoni ta' varjetà ġdida skont il-proċedura tippermetti li fl-istess ħin jiġu vvalutati l-kriterji tekniċi (b'mod partikolari: ir-rendiment, il-porzjon ta' diviżjoni, il-kapaċità ta' preservazzjoni, il-metodu tal-kultivazzjoni, il-kapaċità tal-adattament mal-ambjent, ir-reżistenza patoġenika, il-ħtiġijiet nutrittivi, il-porzjon ta' skart, id-dispożizzjoni għall-mekkanizzazzjoni, il-ġbir, it-tqassim), iżda wkoll il-karatteristiċi ewlenin tal-"Echalote d'Anjou" (id-daqs, il-forma, l-aspett, it-tul, il-kulur tal-qxur, il-kontenut ta' materja xotta). Il-lista tal-varjetajiet awtorizzati tiġi ċċirkolata lill-produtturi wara kull modifika, kif ukoll tintbagħat lill-korp ta' kontroll u lill-awtoritajiet kompetenti ta' kontroll. il-basal (bulbs) irid ikun: sod u konsistenti, b'zokk li la jkun vojt u lanqas iebes, prattikament nieqes mix-xniexel. Madankollu jista' jippreżenta d-difetti żgħar li ġejjin, sakemm dawn ma jxekklux l-aspett ġenerali tal-prodott, il-kwalità, il-preservazzjoni u l-preżentazzjoni tiegħu: xi difett żgħir fil-forma, xi xquq superfiċjali fil-qoxra ta' barra sakemm il-ġewwieni jibqa' protett. forma: l-"Echalote d'Anjou" għandha forma regolari u kemxejn tawwalija u delikata b'daqs bejn 20 u 55 mm (inklużi) u medja ta' għoli/dijametru (*) ta' aktar minn 1,2. (*) dijametru medju = (dijametru tal-aktar parti wiesgħa + dijametru tal-aktar parti dejqa)/2. il-qxur huwa fin u jleqq, ta' lewn safrani fl-aħmar ċar jew isfar ċar, jagħti iktar lejn lewn ir-ramm skont kemm ikun matur u mnixxef kif ukoll skont it-tul tal-preservazzjoni qabel ma jitqassam. Kontenut għoli ta' materja xotta ta' 16 % jew aktar. L-"Echalote d'Anjou" tippreżenta dawn il-karatteristiċi organolettiċi: soda meta tmissha, bil-qalba tarija li tagħti fir-roża. Tiżviluppa intensità aromatika oriġinali b'tendenzi ftit pikkanti kemm fil-livell tax-xamm kif ukoll fit-togħma. L-"Echalote d'Anjou" tippreżenta ruħha f'żewġ forom: ix-shallot bikrija jew nofsha niexfa, li titqassam fil-bidu tal-istaġun; ix-shallot għall-preservazzjoni jew niexfa, li titqassam matul il-kumplament tas-sena u hija kkaratterizzata mill-aspett niexef ħafna taz-zokk. It-tħawwil tal-basal, il-ġbir u t-tnixxif fl-għalqa jsiru fiż-żona ġeografika. L-attivitajiet tal-ewwel ħżin, tal-preparazzjoni, tas-selezzjoni, tal-kalibrazzjoni finali u tal-klassifikazzjoni tal-"Echalote d'Anjou" isiru fiż-żona ġeografika. Dawn l-attivitajiet jippermettu l-verifika tal-kwalitajiet fiżiċi, kimiċi u tal-preżentazzjoni u jippermettu għalhekk il-preservazzjoni tal-karatteristiċi speċifiċi tagħha. L-għarfien tal-ħaddiema dwar dawn l-attivitajiet isegwi proċess stabbilit, li jalterna xogħol ta' preparazzjoni manwali, ta' selezzjoni u ta' kalibrazzjoni finali qabel il-klassifikazzjoni finali. Dan jiffavorixxi preparazzjoni ottimali tax-shallots għal metodu ta' tnixxif aħjar tal-prodotti fir-rigward tal-lottijiet destinati għall-kummerċjalizzazzjoni jew għall-esportazzjoni, u dan kollu jseħħ matul is-sena. Dan l-għarfien tal-ħiliet huwa garanzija oħra tal-kwalità u taż-żamma tal-karatteristiċi tal-"Echalote d'Anjou" li fil-fatt huma garantiti sakemm dawn l-attivitajiet iseħħu fiż-żona ġeografika tal-produzzjoni. L-"Echalote d'Anjou" tinbiegħ matul is-sena kollha f'imballaġġi individwali fejn il-prodott kollu jew parti minnu tibqa' viżibbli, jew f'imballaġġi bi protezzjoni ddestinati sabiex jinbiegħu bħala unità lill-konsumatur finali. Dawn l-imballaġġi għandu jkollhom piż massimu ta' 20 kg. Kull imballaġġ jew unità ta' bejgħ għall-konsumaturi huwa identifikat minn din l-informazzjoni: l-isem irreġistrat tal-prodott u s-simbolu tal-IĠP tal-Unjoni Ewropea fl-istess kamp viżiv; il-kategorija kummerċjali; l-entità taċ-ċertifikazzjoni; Dawn il-muniċipalitajiet li jagħmlu parti mid-dipartiment ta' Maine-et-Loire (49) jagħmlu parti miż-żona ġeografika: L-IĠP "Echalote d'Anjou" hija bbażata fuq fatturi naturali u fatturi umani li jagħtu lill-prodott il-forma regolari u tawwalija, il-profil organolettiku pikkanti u l-kapaċità ta' preservazzjoni. Dawn il-karatteristiċi speċifiċi kkontribwew għall-iżvilupp tar-reputazzjoni tal-"Echalote d'Anjou" lil hinn mill-fruntieri. Iż-żona ġeografika tal-"Echalote d'Anjou" tinsab fuq iċ-ċirku ta' barra tal-Baċir Pariġin, maqsum mil-Lvant sal-Punent mill-wied tal-Loire, fejn jippredominaw ix-xita u l-formazzjonijiet sedimentarji ta' tafal kalkarju. Il-ħamrija hija relattivament ħafifa u fina; il-livelli ta' taħt l-art għandhom riżerva importanti ta' ilma. Il-klima ta' Anjou hija oċeanika. L-espressjoni komuni "douceur angevine" fil-fatt spiss tintuża biex tiddefinixxi din il-klima. Hija kkaratterizzata minn temperaturi moderati, b'amplitudni termika żgħira matul is-sena (madwar 15 °C), b'xita regolari u moderata (madwar 650 mm) u b'riħ ħafif. Fl-1842, f'rapport ta' kummissjoni bl-isem "Statistique horticole du Maine-et-Loire", ġiet indikata l-preżenza tax-shallots f'dan id-dipartiment. Fl-1962, il-produtturi tar-reġjun ta' Mazé organizzaw ruħhom u żviluppaw il-produzzjoni tax-shallots tat-tip Jersey b'mod progressiv. Bejn is-snin 1975 u 1980, it-tkabbir tax-shallot twila ħa spinta b'saħħitha. Dan wassal għal tipoloġija speċifika ta' azjendi agrikoli produtturi tax-shallots f'Anjou: karatterizzati minn art moderatament kbira li tiffavorixxi t-tkabbir ta' medja ta' bejn tliet u erba' ettari ta' shallots, flimkien mat-tkabbir ta' kultivazzjonijiet oħra speċjalizzati. It-tekniki li jintużaw illum huma bbażati fuq użanzi kulturali tradizzjonali b'enfasi fuq ix-xogħol bl-idejn, fosthom: is-selezzjoni tal-varjetajiet użati u r-riproduzzjoni tal-pjanti (immersjoni termoterapewtika sistematika), in-newba tal-uċuħ tar-raba', it-tqallib tal-ħamrija, it-tħawwil u l-ġbir bl-idejn, it-tnixxif fl-għalqa jew matul il-ħżin, il-preparazzjoni tal-lottijiet tax-shallots (qtugħ tal-faxx), is-selezzjoni (permezz ta' verifika viżiva) u l-kalibrazzjoni qabel il-klassifikazzjoni, iwasslu għall-kummerċjalizzazzjoni ta' prodott ta' kwalità kważi matul is-sena kollha sal-ġbir tas-sena ta' wara. L-"Echalote d'Anjou" hija kkaratterizzata b'mod partikolari minħabba dawn l-aspetti: il-forma aktar tawwalija u aktar delikata tagħha minn dik mezzana, li toffri aspett kemxejn seduċenti għall-klijenti u l-konsumaturi; b'lewn isfar fl-aħmar u aktar ċar, saħansitra sa isfar pallidu meta tkun sħiħa. il-profil kimiku tagħha: kontenut għoli ta' materja xotta ta' mill-anqas 16 %; il-profil organolettiku tagħha: soda meta tmissha, b'qalba tarja li tagħti fir-roża, għandha intensità aromatika oriġinali b'tendenzi ftit pikkanti kemm fil-livell tax-xamm kif ukoll fit-togħma, li jagħmluha differenti minn shallots ikkultivati f'reġjuni oħra u li jsaħħu l-popolarità tagħha fil-kċina. il-kapaċità ta' preservazzjoni tagħha: billi tinġabar meta tkun immaturat sewwa, l-"Echalote d'Anjou" tista' tinħażen għal ħafna xhur f'kundizzjonijiet adattati u tibqa' żżomm il-konsistenza tal-basla soda filwaqt li timminimizza t-telf tal-piż; il-kompożizzjoni regolari: billi ġej minn riproduzzjoni veġetattiva, il-basal kollu li jinġabar huwa kompletament identiku fil-livell ġenetiku; dan mhuwiex il-każ għal materjal li jirriżulta minn riproduzzjoni sesswali (ix-shallot tawwalija (échalion) u x-shallot taż-żerriegħa). Il-morfoloġija, is-sawra u l-kulur tagħha jagħmluha differenti mill-istess prodott ikkultivat f'reġjuni oħra. L-"Echalote d'Anjou" għandha reputazzjoni għolja li tmur lil hinn mill-konfini tar-reġjun tal-produzzjoni tagħha, kif ukoll lil hinn minn Franza. Id-definizzjoni taż-żona ġeografika tistrieħ fuq il-kombinament tal-fatturi naturali u dawk umani li jiddeterminaw l-ispeċifikazzjonijiet tal-"Echalote d'Anjou" (il-forma tawwalija, kontenut għoli ta' materja xotta, il-profil organolettiku, il-kapaċità ta' preservazzjoni u r-regolarità) jippermettulha tkun differenti minn produzzjonijiet oħrajn ta' shallots. Il-ħamrija, li f'din iż-żona hija fina u regolari, tippermetti li l-għeruq tax-shallots jinżlu fil-fond u għaldaqstant tiżviluppa basla kompleta li hija kkaratterizzata mir-regolarità u mill-forma tagħha. Id-disponibilità kbira tal-ilma f'din iż-żona ġeografika tikkontribwixxi fl-alimentazzjoni idrika regolari tal-pjanta; il-fatt li f'Mejju tinżel ftit aktar xita mill-kumplament tas-sena jikkoinċidi eżattament mal-ħtiġijiet tal-"Echalote d'Anjou", fiż-żmien meta tkun qed tifforma l-basla. Id-"douceur angevine" tissodisfa l-ħtiġijiet tat-temperatura adattata għall-"Echalote d'Anjou" u tgħin biex jiġu evitati l-problemi ta' ħruq fiżjoloġiku li hija suxxettibbli għalihom u li jistgħu jikkompromettu l-kwalità organolettika. Il-kwalitajiet tal-"Echalote d'Anjou" nafuhom fuq kollox lill-għarfien u l-ħiliet tal-produtturi li ġejjin minn użanzi lokali, li jmorru lura għas-seklu 19 u li ġew organizzati u żviluppati progressivament mis-sittinijiet lil hawn. Fir-rigward tal-azjendi agrikoli speċjalizzati, is-selezzjoni tal-varjetajiet u tal-pjanti dejjem attirat l-attenzjoni u wasslet għal żvilupp fit-tekniki. L-immersjoni termoterapewtika qabel it-tħawwil toffri protezzjoni lill-basal mill-eventwalità ta' attakki ta' parassiti telluriċi. Wara preparazzjoni bir-reqqa tal-ħamrija, isir it-tħawwil manwalment, ħaġa li tippermetti li l-pjanta titħawwel f'fond adattat għall-aktar żvilupp armonjuż possibbli tal-"Echalote d'Anjou". Il-ġbir manwali wkoll jitlob l-għarfien tal-produtturi li jafu jagħrfu l-istadju adegwat ta' maturità. It-tnixxif naturali fl-għalqa fl-aħħar nett jippermetti l-livell għoli ta' materja xotta u l-konċentrazzjoni tal-aromi tal-"Echalote d'Anjou", biex b'hekk jagħtu l-karatteristika pikkanti lill-prodott. L-"Echalote d'Anjou" għandha reputazzjoni nazzjonali li tmur lil hinn mill-fruntieri Franċiżi. Fil-fatt, 40 % tal-produzzjoni tal-"Echalote d'Anjou" bħalissa tiġi kkummerċjalizzata fi Stati fit-Tramuntana tal-Ewropa u tinbiegħ għall-esportazzjoni fl-Istati Uniti, fil-Kanada u fix-Xlokk tal-Asja. L-"Echalote d'Anjou" hija orjentata lejn kummerċjalizzazzjoni b'distribuzzjoni għolja u għandha klijenti speċjalizzati li ilhom japprezzaw dan il-prodott għal ħafna żmien, speċjalment minħabba l-kwalitajiet ta' regolarità u ta' preservazzjoni tiegħu. Xi attivitajiet popolari bħall-Grande fête de l'Echalote (Il-Festa tax-Shallot), li ssir f'Chemellier mill-Konfraternità tal-ħbieb tal-Echalote d'Anjou jikkontribwixxu biex iżommu u jkabbru r-reputazzjoni tal-prodott għall-pubbliku inġenerali. (it-tieni subparagrafu tal-Artikolu 6(1) ta' dan ir-Regolament)